OpenLLM-France/wikimedia huggingface dataset:
# Carrers coberts de Guimerà

Carrers coberts de Guimerà és una obra de Guimerà (Urgell) inclosa a l'Inventari del Patrimoni Arquitectònic de Catalunya.

## Descripció

És característic del poble de Guimerà la varietat d'arcs i de carrers coberts que es troben pels carrers de la seva part vella. I també ho són els porxos de la Plaça Major. Aquests arcs i passadissos, en molt bon estat de conservació, són els que mantenen viu l'esperit medieval de la vila de Guimerà. Inicialment complien diverses funcions com era l'aprofitament de l'espai per damunt dels carrers per part de les cases. A més a més, aquests passadissos feien d'aixopluc en temps de fires i mercats a Guimerà.
Aquests carrers es troben emplaçats a l'interior del perímetre emmurallat de la primitiva població de Guimerà. Normalment es troben construïts en arcs apuntats sustentats lateralment per contraforts units a les estructures internes de les cases.

## Història

Aquesta forma de construir fent servir arcs coberts fou possiblement motivat perquè el poble és construït damunt d'un fort desnivell de la serra, fet que determina que els carrers siguin esglaonats. Els carrers coberts més emblemàtics de la vila de Guimerà són els següents: carrer Major, carrer de la Cendra, Plaça Major, carrer de la Capella i carrer de les Costetes.

## Referències

* 1 2 3 4 «Carrers coberts de Guimerà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Agrupació d'electors Eivissa i Formentera al Senat

Agrupació d'electors Eivissa i Formentera al Senat (EFS) és una agrupació d'electors formada per a les eleccions generals espanyoles de 1996 per la unió de tots els partits d'esquerres de la circumscripció d'Eivissa i Formentera. Es van recollir 1.200 signatures i el 1996 es presentà l'Acta de Fundació. Aconseguí una senadora.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 651. ISBN 84-930048-0-4.
* ↑ Pérez de Lama, 1998, p. 652.
# Can Xaló

Can Xaló és una obra amb elements gòtics de Fontcoberta (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

L'edifici principal consisteix en un cos de planta baixa, primer pis i golfes practicables, cobert a dues aigües, amb el carener orientat de nord a sud. Al vessant de llevant hi ha adossat un cos longitudinal al primer, on sobresurt una finestra gòtica de dues ogives. La façana principal s'orienta al sud, els baixos estan formats per dos arcs de pedra, formant part d'una construcció més primitiva, sobre els que s'hi recolza un altre cos més nou, és estranya la no continuïtat del pilar que suporta el teulat amb el de les voltes de la part inferior. Situat al sud de la casa destaca la pallissa, a punt d'enrunar-se, formada per un gran arc de pedra.

## Història

El Mas Planells ha estat un edifici molt modificat en el temps, on del primitiu mas s'han anat afegint nous cossos i alhora subdividint els existents. Can Xalo és el cos afegit a llevant amb la finestra gòtica. Avui aquest mas està deshabitat, si bé està en tràmit la seva rehabilitació com a segona residència, almenys una part d'ell.

## Referències

* 1 2 «Can Xaló». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Saitō Yoshitatsu

    En aquest nom japonès, el cognom és Saitō.
Saitō Yoshitatsu (斎藤 義龍, 8 de juliol de 1527 – 23 de juny de 1561) va ser un samurai japonès durant el Període Sengoku.
Yoshiatsu era fill de Saitō Dōsan. El 1556, Dōsan va resultar mort en la batalla contra les forces dirigides per Yoshitatsu.
El fill de Yoshitatsu, Saitō Tatsuoki, va ser vençut per Oda Nobunaga el 1564; i el seu clan desaparegué.

## Referències

* 1 2 Papinot, Jacques Edmond Joseph. (1906). Dictionnaire d'histoire et de géographie du Japon; Papinot, (2003). "Saitō," Nobiliare du Japon, p. 50 [PDF 54 of 80]; retrieved 2013-4-30.
* ↑ Nussbaum, Louis-Frédéric. (2005). "Saitō Dōsan" in Japan Encyclopedia, p. 809.

## Enllaços externs

* 斎藤氏 on Harimaya.com (japonès)
# Gai Aurunculeu (ambaixador)

Gai Aurunculeu (en llatí Caius Aurunculeius) va ser un cavaller romà del segle ii aC. Formava part de la gens Auruncúlia, d'origen plebeu.
Va ser un dels tres ambaixadors romans enviats a Àsia l'any 155 aC, per advertir al rei Prúsies II de Bitínia de no fer la guerra al rei Àtal II de Pèrgam.

## Referències

* ↑ Polibi. Històries XXXIII,1
# Fabia agraria

Fabia Agraria va ser una antiga llei agrària romana, d'origen discutit. La llei establia els límits que s'havien de fixar a les noves colònies i municipis romans i probablement està datada en algun moment del segle iii aC. Pel seu nom, la va proposar un membre de la gens Fàbia, segurament un tribú de la plebs.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 54.
# Ettore Meini

Ettore Meini (Cascina, província de Pisa, 5 de gener de 1903 - Pisa, 29 d'agost de 1961) va ser un ciclista italià que fou professional entre 1928 i 1935. Es va distingir com a velocista i en el seu palmarès destaquen tres etapes al Giro d'Itàlia i una al Tour de França.

## Palmarès

* 1926
** 1r al Giro del Casentino
* 1928
** 1r a la Copa Cavaciocchi
* 1929
** 1r a la Copa Zucchi
* 1930
** 1r a la Copa Cavaciocchi
* 1931
** 1r al Giro d'Umbria
** 1r al Giro de Romanya
** Vencedor d'una etapa al Giro d'Itàlia
* 1932
** 1r a la Milà-La Spezia
** Vencedor de 2 etapes al Giro d'Itàlia
** Vencedor de 2 etapes de la Barcelona-Madrid
** Vencedor d'una etapa de la Volta a Catalunya
* 1933
** Vencedor de 2 etapes al Giro d'Itàlia
** Vencedor d'una etapa al Circuit de Midi
* 1934
** Vencedor d'una etapa al Tour de França
** Vencedor d'una etapa a la Volta a Catalunya

### Resultats al Giro d'Itàlia

* 1931. 31è de la classificació general. Vencedor d'una etapa
* 1932. 40è de la classificació general. Vencedor de 2 etapes
* 1933. 51è de la classificació general. Vencedor de 2 etapes
* 1934. 27è de la classificació general

### Resultats al Tour de França

* 1934. 29è de la classificació general i vencedor d'una etapa

## Referències

* ↑ «MEINI Ettore». [Consulta: 14 agost 2022].
* ↑ ONLUS®, Museo del Ciclismo Associazione Culturale. «Museo del Ciclismo - Ettore MEINI» (en italià). [Consulta: 14 agost 2022].
# Ettore Chimeri

Ettore Muro Chimeri va ser un pilot de curses automobilístiques veneçolà que va arribar a disputar curses de Fórmula 1.
Ettore Chimeri va néixer el 4 de juny del 1924 a Lodi, Llombardia, Itàlia i va morir el 27 de febrer del 1960 en un accident preparant-se per una cursa en un circuit militar prop de l'Havana, Cuba.

## A la F1

Va debutar a la primera cursa de la temporada 1960 (l'onzena temporada de la història) del campionat del món de la Fórmula 1, disputant el 7 de febrer del 1960 el GP de l'Argentina al Circuit Oscar Alfredo Gàlvez.
Ettore Chimeri va participar en una única prova puntuable pel campionat de la F1, no aconseguint finalitzar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1960 | Ettore Chimeri | Maserati | Maserati | ARG Ret | MON | 500 | HOL | BEL | FRA | GBR | POR | ITA | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Exetastes

Exetastes (en grec antic ἐξετασταί) eren uns comissionats designats pel poble d'Atenes per realitzar determinades investigacions sobre afers que necessitaven la seva atenció. No eren comissionats permanents sinó nomenats per a cada afer a investigar.
Per exemple se solien designar exetastes per comprovar el nombre de tropes mercenàries que tenia un estrateg, ja que els generals sovint n'inflaven el nombre per rebre més subministraments i paga. En cada cas, quan es decidia, un grup d'exetastes eren enviats a fer la investigació. Era freqüent que aquestos mateixos investigadors fossin subornats pels investigats.
Algunes inscripcions mostren un altre tipus d'exetastes que va existir a Atenes durant poc temps al segle III aC. Eren els encarregats de comprovar les despeses generals i anotar-les en unes tauletes de pedra, i de fer el seguiment de l'erecció de les estàtues a que s'havia compromès el govern. Eren com una mena d'auditors públics dels diners de l'estat.

## Referències

* ↑ Smith, William (ed.). «Exetastae». A Dictionary of Greek and Roman Antiquities (1890). [Consulta: 10 desembre 2020].
# FDG

FDG té els següents significats:
* Front d'Esquerra (França) (del seu nom en francès Front de Gauche), coalició política de França
* Forces Democràtiques de Guaiana, partit polític de la Guaiana Francesa
* Fronte della Gioventù (del seu nom en italià Fronte della Gioventù), organització juvenil de la resistència italiana durant la Segona Guerra Mundial
* Fluorodesoxiglucosa, anàleg estructural de la glucosa usat en tomografia per emissió de positrons
# Expedició 49

L'Expedició 49 va ser la 49a estada de llarga durada a l'Estació Espacial Internacional.
Anatoli Ivanishin, Kathleen Rubins i Takuya Onishi van ser transferits de l'Expedició 48. L'Expedició 49 va començar a partir de la sortida de la Soiuz TMA-20M el 6 de setembre de 2016 i va arribar a la conclusió amb la sortida de la Soiuz MS-01 a l'octubre de 2016. La tripulació de la Soiuz MS-02 després transferit a l'Expedició 50.

## Tripulació

| Posició | Primera Part (Setembre a octubre de 2016) | Segona Part (Octubre a novembre de 2016) |
| Comandant | Anatoli Ivanishin, RSA Segon vol espacial | Anatoli Ivanishin, RSA Segon vol espacial |
| Enginyer del vol 1 | Kathleen Rubins, NASA Primer vol espacial | Kathleen Rubins, NASA Primer vol espacial |
| Enginyer del vol 2 | Takuya Onishi, JAXA Primer vol espacial | Takuya Onishi, JAXA Primer vol espacial |
| Enginyer del vol 3 | | Robert S. Kimbrough, NASA Segon vol espacial |
| Enginyer del vol 4 | | Andrei Borisenko, RSA Segon vol espacial |
| Enginyer del vol 5 | | Sergey Ryzhikov, RSA Primer vol espacial |

## Referències

* ↑ «Upcoming ISS expeditions». Spacefacts. [Consulta: 13 març 2014].
* ↑ «International Space Station Crew Assignments». Spaceflight101. Arxivat de l'original el 13 de març 2014. [Consulta: 13 març 2014].
* ↑ «NASA, International Space Station Partners Announce Future Crew Members». RedOrbit, 11-02-2014 [Consulta: 13 març 2014]. Arxivat 10 de febrer 2015 a Wayback Machine. «Còpia arxivada». Arxivat de l'original el 2015-02-10. [Consulta: 29 abril 2018].

## Enllaços externs

* Pàgina de la NASA sobre les Expedicions a l'Estació Espacial
# Expedició 44

L'Expedició 44 va ser la 44a estada de llarga durada a l'Estació Espacial Internacional. Va començar l'11 de juny de 2015 amb el desacoblament de la Soiuz TMA-15M tornant la tripulació de l'Expedició 42/43 cap a la Terra i va acabar amb la sortida de la Soiuz TMA-16M l'11 de setembre de 2015.
Iuri Lontxakov se suposava originalment que fos el comandant de l'Expedició 44 després de ser Enginyer de Vol 3 en l'Expedició 43. No obstant això, va dimitir de l'Agència Espacial Federal Russa el 6 de setembre de 2013.

## Tripulació

| Posició | Primera Part (Juny a juliol de 2015) | Segona Part (Juliol a setembre de 2015) |
| Comandant | Gennady Padalka, RSA Cinquè vol espacial | Gennady Padalka, RSA Cinquè vol espacial |
| Enginyer del vol 1 | Mikhail Korniyenko, RSA Segon vol espacial | Mikhail Korniyenko, RSA Segon vol espacial |
| Enginyer del vol 2 | Scott Kelly, NASA Quart vol espacial | Scott Kelly, NASA Quart vol espacial |
| Enginyer del vol 3 | | Oleg Kononenko, RSA Tercer vol espacial |
| Enginyer del vol 4 | | Kimiya Yui, JAXA Primer vol espacial |
| Enginyer del vol 5 | | Kjell N. Lindgren, NASA Primer vol espacial |

### Font

    Spacefacts

## Referències

* ↑ «Russian cosmonaut due to command a flight to International Space Station quits to work for a gas company 'because his wife wants him to earn more money». DailyMail. [Consulta: 5 febrer 2014].
* ↑ «Upcoming ISS expeditions». Spacefacts. [Consulta: 16 març 2013].

## Enllaços externs

* Pàgina de la NASA sobre les Expedicions a l'Estació Espacial
* NASA, Space Station Partners Announce Future Crew Members
# Museu estatal jueu Vilna Gaon

El Museu estatal jueu Vílnius Gaon (en lituà:Valstybinis Vilniaus Gaono Žydụ Muziejus) es localitza en la ciutat de Vílnius a Lituània, està dedicat al patrimoni històric i cultural dels jueus lituans.
El museu va ser creat el 1989 pel Ministeri de Cultura de Lituània. Al transcurs dels anys següents, els seus elements expositius, molts dels anteriors museus jueus a Lituània, es van reunir en un de sol, i en l'actualitat consta de cinc edificis. Va rebre el seu nom actual el 1997, en commemoració del 200 aniversari de la mort de l'erudit talmúdic Vilna Gaon.

## Referències

* 1 2 «Vilna Gaon Jewish State Musseum» (en anglès). [Consulta: 30 juliol 2013].
* ↑ «Història del museu» (en anglès). Museu. [Consulta: 30 juliol 2013].
# Carreras (impressors)

La família Carreras comprèn quatre generacions d'impressors que des del 1860 fins al 1952 treballaren ininterrompudament a la ciutat de Girona. La seva activitat es va iniciar amb l'adquisició de la impremta de Melitó Suñer, la qual, al seu torn, havia incorporat material de les dues principals branques d'impressors gironins del segle xviii: els Bro i els Oliva. L'adquisició de materials d'antigues impremtes era usual entre els impressors. Al llarg de gairebé cent anys d'activitat i en sis emplaçaments diferents dins la mateixa ciutat de Girona (c. Ballesteries, c. de la Força, Pujada de Sant Martí, c. Ciutadans, c. Nou i Carretera de Barcelona) el fons de xilografies de la Tipografia Carreras es va mantenir íntegre com a material de treball fins al tancament de l'empresa. El seu fons va ser adquirit el 1986 per la Diputació de Girona i es conserva actualment al Museu d'Art de Girona, on es va fer una exposició monogràfica la tardor de 2015.
Primera generació: Tomàs Carreras i Roca (Barcelona ca.1817- Girona 10 de gener de 1886 casat amb Maria Mas i Tusquets.
Segona generació: Tomàs Carreras i Mas (Figueres ca.1854) casat amb Concepció Artau i Barnoya (Girona 1856) filla de Joan Artau i Barrera propietari de l'Antiga Sala Odeon.
Tercera generació: Joan Carreras i Artau (Girona 1884) casat amb Angels Furest Tapis (Girona 1891). Foren germans seus Tomàs Carreras i Artau i Joaquim Carreras i Artau.
Quarta generació: Jordi Carreras i Furest que tanca el negoci al 1952.

## Referències

* ↑ «El Museu d'Art de Girona exposa per primera vegada prop de 800 objectes del fons de xilografies de la impremta Carreras, un dels més importants d'Europa». Web, Generalitat Catalunya [Consulta: 26 octubre 2015]. Arxivat 3 de març 2016 a Wayback Machine. «Còpia arxivada». Arxivat de l'original el 2016-03-03. [Consulta: 26 octubre 2015].
* ↑ «Arxiu Catedral de Girona. Baptismes.Any 1886.pàg.137». Arxiu Diocesà de Girona, 10-01-1886. [Consulta: 23 octubre 2019].
Viccionari
# Altaveu de gamma mitjana

Un altaveu de gamma mitjana és un controlador d'altaveus que reprodueix el so en el rang de freqüències de 250 a 2000 Hz.
Els controladors de gamma mitjana solen ser tipus de con o, menys habitualment, tipus de cúpula o controladors de botzina de compressió. El diafragma radiant d'una unitat de gamma mitjana de con és un tronc de con, amb una bobina de veu connectada al coll, juntament amb la porció d'aranya de la suspensió, i amb l'envoltant del con a l'extrem ample. Els controladors de gamma mitjana de con solen semblar petits woofers. El material més utilitzat per als cons de gamma mitjana és el paper, impregnat ocasionalment i/o tractat superficialment amb polímers o resines per tal de millorar l'amortiment de vibracions. Altres materials de con de gamma mitjana inclouen plàstics com el polipropilè, Cobex, Bextrene, Kevlar teixit, fibra de vidre, fibra de carboni o aliatges de metall lleuger basats en alumini, magnesi, titani o altres aliatges. La superfície radiant d'una cúpula de rang mitjà és normalment una secció de 90 graus d'una esfera, feta de tela, metall o pel·lícula de plàstic, amb la seva suspensió i bobina de veu col·locades a la vora exterior de la cúpula. La majoria dels controladors de gamma mitjana de concerts professionals són controladors de compressió acoblats a botzines. Molt pocs de gamma mitjana són controladors electroestàtics, controladors magnètics plans o controladors de cinta.
Un controlador de gamma mitjana ha de gestionar la part més significativa de l'espectre sonor audible, la regió on les freqüències més fonamentals són emeses pels instruments musicals i, el més important, la veu humana. Aquesta regió conté la majoria de sons que són els més familiars per a l'oïda humana i on s'observen més fàcilment les discrepàncies de la reproducció fidel. Per tant, és primordial que un controlador de gamma mitjana de bona qualitat sigui capaç de reproduir amb baixa distorsió.
La majoria de televisors i ràdios petites només tenen un únic controlador de gamma mitjana, o dos per a so estèreo. Com que la parla humana és l'aspecte més important de l'àudio de televisió, funciona bé. Atès que l'oïda és més sensible a les freqüències mitjanes produïdes per un rang mitjà, el controlador i l'amplificador poden ser de baixa potència, alhora que ofereixen el que es percep com un bon so tant pel que fa al volum com a la qualitat.

## Referències

* ↑ Luckett, Hubert; Gorman, Robert Popular Science, 170, 01-02-1957, pàg. 196. ISSN: 0161-7370.
* ↑ Gavin, Brady. «What Are Woofers, Mid-Range Speakers, and Tweeters?» (en anglès), 18-07-2018. [Consulta: 29 octubre 2023].
* ↑ superadmin. «Mid-Range vs. Full-Range: Which is Better?» (en anglès americà), 23-06-2022. [Consulta: 29 octubre 2023].
* ↑ Wade, Author Olin. «What is the difference between full range and midrange speakers?» (en anglès americà), 16-09-2022. [Consulta: 29 octubre 2023].
# Sant Joan Evangelista de Paretstortes

Sant Joan Evangelista de Paretstortes és l'antiga església romànica del terme comunal de Paretstortes, a la comarca del Rosselló (Catalunya del Nord).
Està situada al bell mig de la cellera originària del poble de Paretstortes. Actualment està englobada dins de l'edifici del Castell de Paretstortes, al costat septentrional de l'església parroquial actual.

## Bibliografia

* Becat, Joan; Ponsich, Pere; Gual, Raimon. «Paretstortes». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 154. Sant Joan Evangelista de Perestortes». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Mallet, Géraldine. Églises romanes oubliées du Roussillon. Montpellier: Les Presses du Languedoc, 2003, p. 334. ISBN 978-2-8599-8244-7.
* Ponsich, Pere. «Esglésies del Rosselló anteriors al 1300: Sant Joan Evangelista de Parestortes». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ L'església de Sant Joan Evangelista de Paretstortes en els ortofotomapes de l'IGN
# Gai Aureli Cota (cònsol 200 aC)

Gai Aureli Cota (en llatí: Gaius Aurelius Cotta) va ser un magistrat romà.
Va ser pretor urbà el 202 aC i cònsol el 200 aC juntament amb Publi Sulpici Galba. Aquell any va tenir Itàlia com a província sota el seu mandat, i com a tal va tenir el comandament de l'exèrcit contra els bois, ínsubres i cenomans, que sa les ordres del cartaginès Amílcar havien envaït territori romà. Va ser el pretor Luci Furi Purpuri qui va derrotar els cartaginesos, mentre Cota, indignat pel triomf i els llorers que Furi va aconseguir del senat, es va dedicar a saquejar el territori enemic, guanyant més botí que no pas glòria.

## Referències

* ↑ Titus Livi. Ab Urbe Condita XXX.26, 27, XXXI.5, 6, 10, 11, 21, 22, 47, 49.
* ↑ Smith, William (ed.). Dictiunary of greek and roman biography and mithology. Vol. I. Londres: Walton and Maberly, 1841, p. 867.
# Gema Torres Zaragoza

Gema Torres Zaragoza (Les Coves de Vinromà, 23 de juliol de 1966) és una política valenciana, diputada a les Corts Valencianes en la V Legislatura.
Ha treballat com a educadora infantil en un parvulari privat. Afiliada a la UGT, n'ha estat secretària d'Organització de la Comarca l'Alcalatén-Plana Alta.
Afiliada al PSPV-PSOE, a les eleccions municipals espanyoles de 1999 fou escollida alcaldessa de les Coves de Vinromà. Simultàniament, fou escollida diputada a les eleccions a les Corts Valencianes de 1999. De 1999 a 2003 fou secretària de la Comissió de Governació i Administració Local. Després de les eleccions municipals espanyoles de 2015 és regidora de l'ajuntament de La Torre d'en Doménec.

## Referències

* ↑ «Fitxa de les Corts Valencianes». Arxivat de l'original el 2015-07-22. [Consulta: 18 juliol 2015].
* ↑ «Nou consistori». Arxivat de l'original el 2015-07-22. [Consulta: 18 juliol 2015].
# Garrigas (Erau)

Garrigues és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Glazok

Glazok (en rus: Глазок) és un poble de l'óblast de Tambov, a Rússia, segons el cens del 2010 tenia 1.341 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Glazúnovo

Glazúnovo (en rus: Глазуново) és un poble de l'óblast de Pskov, a Rússia, segons el cens del 2010 tenia 267 habitants. Pertany al districte d'Usviati.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Giovanni Battista Zupi

Giovanni Battista Zupi o Zupus (aprox. 1590 – 1650) fou un astrònom, matemàtic i religiós jesuïta italià.
Nasqué a Catanzaro. El 1638, fou la primera persona a descobrir que el planeta Mercuri tenia fases orbitals, com la Lluna o el planeta Venus. Les seves observacions demostraren que el planeta gira al voltant del Sol. Això fou només tres dècades després que Galileu dissenyés el seu primer telescopi, i el de Zupi només era una mica més potent. Morí a Nàpols.
El cràter Zupus, a la Lluna, deu el seu nom a ell.
# Futbol indoor

El futbol indoor és una modalitat de futbol que es caracteritza pel fet que es disputa en un terreny de joc de menors dimensions que el futbol 11 i pel fet que existeix una paret al voltant del camp on pot rebotar la pilota.

## Regles

* Terreny de joc: acostuma a ser de gespa artificial i les seves dimensions és al voltant dels 40 x 20 m. Els límits del terreny de joc estan formats per uns murs d'altura superior a un metre. Es pot practicar tant en recintes coberts com a l'aire lliure.
* Equips: cada equip està compost per 5 jugadors, 4 de camp i un porter, essent permeses tantes substitucions com es desitgi.
* Utilització de les parets: les parets que delimiten el terreny de joc es poden usar com si fos un element més del joc, podent rebotar-hi la pilota sense problema. Només si la pilota surt del terreny per damunt del mur o xoca contra el sostre del pavelló es realitzarà una treta de banda. Aquesta es fa amb una sola mà i per sota de la cintura.

## Vegeu també

* Lliga espanyola de futbol indoor